recursal/SuperWikiNEXT-32B huggingface dataset:
**ந. பழநிவேலு** (*Na.Palanivelu*) இந்தியாவின் தமிழ்நாடு மாநிலத்தைச் சேர்ந்த தஞ்சை மாவட்டத்தில் சிக்கல் எனும் ஊரில் 1908 ஆம் ஆண்டு பிறந்தார். நூற்றுக்கணக்கான கவிதைகள், சிறுகதைகள், மேடை வானொலி நாடகங்கள், இசை, கவிதை நாடகங்கள், தொலைக்காட்சி நாடகங்கள் எழுதியுள்ளார். பல நூறு சிறுவர் பாடல்களையும் எழுதியுள்ளார். இவர் எழுதிய சிறுவர் பாடல்கள் இசையமைக்கப்பட்டு வானொலியில் ஒலிபரப்பப்பட்டன. 1987 ஆம் ஆண்டில் சிங்கப்பூர் அரசாங்கத்தின் கலாசார விருதையும், 1980 ஆம் ஆண்டில் சிங்கப்பூர் தமிழர் சங்கத்தின் முத்தமிழ் வித்தகர் விருதையும் பெற்றுள்ளார். 1997 ஆம் ஆண்டில் சிங்கப்பூர் தமிழ் எழுத்தாளர் கழகம் வழங்கும் தமிழவேள் விருது இவருக்கு வழங்கப்பட்டது. இதைத்தவிர சிங்கப்பூர் நுண்கலைக் கழகம் வழங்கும் கலா ரத்னா விருதும் இவருக்கு வழங்கப்பட்டது.

வாழ்க்கைக் குறிப்பு
-------------------

1930 ஆம் ஆண்டில் சிங்கப்பூருக்கு புலம்பெயர்ந்த இவர் சில ஆண்டுகள் ஒரு தனியார் நிறுவனத்தில் கணக்கராகப் பணிபுரிந்தார். 1949 ஆம் ரேடியோ மலாயா என்னும் மலாயா வானொலியில் சேர்ந்தார். இவ்வானொலியில் ஓர் ஒலிபரப்பாளராகவும், நிகழ்ச்சித் தயாரிப்பாளராகவும், மொழிபெயர்ப்பாளராகவும் பணியாற்றி 1968 ஆம் ஆண்டு பணியிலிருந்து ஓய்வு பெற்றார். தன் பணிக்காலத்தில் சிறுகதை, நாடகம், புதினம், கவிதை என பன்முகங்கொண்ட எழுத்தாளராக இயங்கினார்.

இலக்கியப் பணி
-------------

பழநிவேலின் முதல் கவிதை 1931ஆம் ஆண்டு நவநீதம் எனும் இதழில் ‘வலிமை’ எனும் தலைப்பில் வெளிவந்தது. 1936ஆம் ஆண்டில் இவரது முதல் மேடை நாடகமான ‘சுகுண சுந்தரம்’ அரங்கேற்றம் பெற்றது. முதல் சிறுகதை 1939ஆம் ஆண்டு தமிழ் முரசு இதழில் வெளிவந்தது. அன்று முதல் நூற்றுக்கணக்கான கவிதைகள், சிறுகதைகள், தொடர்கதைகள், மேடை - வானொலி நாடகங்கள், இசை, கவிதை, நாடகங்கள், தொலைக்காட்சி நாடகங்கள் ஆகியவற்றை எழுதியுள்ளார். இவர் எழுதிய பலநூறு சிறுவர் பாடல்கள் இசையமைக்கப்பட்டு வானொலியில் ஒலிபரப்பப்பட்டன.

எழுதியுள்ள நூல்கள்
------------------

* கவிதை மலர்கள் -1947
* காதற் கிளியும் தியாகக் குயிலும்- 1977
* கவியின் நலிவு-1981
* பாப்பா பாடல்கள்-1990

பெற்ற விருதுகளும் கெரளவங்களும்
------------------------------

* முத்தமிழ் வித்தகர்
* கலாசார விருது
* கலாரத்னா விருது
* தமிழவேள் விருது

மேற்கோள்கள்
-----------

1. ↑  "கவிதை மலர்கள் - BookSG - National Library Board, Singapore". *eresources.nlb.gov.sg*. 2023-02-05 அன்று பார்க்கப்பட்டது.
2. ↑  பழநிவேலு, ந (1977). "காதற் கிளியும் தியாகக் குயிலும்: சிறுகதைகள்". மறைமலை பதிப்பகம் வெளியீடு. 2023-02-05 அன்று பார்க்கப்பட்டது.
3. ↑  "காதற் கிளியும் தியாகக் குயிலும் :சிறுகதைகள் /ந. பழநிவேலு. Kātar̲ kiḷiyum tiyākak kuyilum :cir̲ukataikaḷ /Na. Pal̲anivēlu. – National Library". *www.nlb.gov.sg*. 2023-02-05 அன்று பார்க்கப்பட்டது.
4. ↑  "Welcome To TamilAuthors.com". *www.tamilauthors.com*. 2023-02-05 அன்று பார்க்கப்பட்டது.

உசாத்துணை
---------

* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
**ஏலாத்** (*Eilat*, எபிரேயம்: אֵילַת‎; அரபு மொழி: إيلات‎) என்பது இசுரேலின் தெற்குப் பகுதியிலுள்ள நகரும், அகபா குடாவில் தென் செங்கடலின் முனையில் அமைந்துள்ள, சுறுசுறுப்பாகவும் பிரபல்யம்மிக்கதுமாகிய ஓர் துறைமுகமும் ஓய்விடமுமாகும்.

இது 47,700 பேர் வசிக்கும் இடமாகவும், நெகேவ் பாலைவனத்தின் தெற்கு பகுதியாகவும், தென் பகுதியில் அரபாத்தையும், எகிப்தின் தாபா கிராமத்தையும், கிழக்கில் யோர்தானின் அஃகபா நகரையும், குடாவிற்கு குறுக்காக தெரியுமாறு தென் கிழக்கில் சவுதி அரேபியா ஹகல் எனும் இடத்தையும் கொண்டுள்ளது. 

ஏலாத்தின் கடற்கரை, பவளப்பாறைகள், இரவு வாழ்க்கை, இயற்கை அமைவு என்பன இதனை உள்ளூர் மற்றும் வெளிநாட்டு சுற்றுலாவுக்கு பிரபல்யம்மிக்கதாகச் செய்கிறது.

உசாத்துணை
---------

1. 1 2  "Locality File" (XLS). Israel Central Bureau of Statistics. 2012. November 3, 2013 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Eilat***   
என்பதின் ஊடகங்கள் உள்ளன. 

* Eilat + official tourism website of the city of Eilat
* Official city site (எபிரேய மொழி)
* Crossing the Israel – Jordan Border
* Eilat Tourist directory பரணிடப்பட்டது 2014-01-02 at the வந்தவழி இயந்திரம்
* A film about Eilat in 1960 commentary பரணிடப்பட்டது 2006-06-23 at the வந்தவழி இயந்திரம் (எபிரேய மொழி)
* Photos of Eilat
* Tourism city guide site
* Eilat Today, a magazine of current affairs
**புக்கிட் பாத்தோக் நியூ டவுன்** என்பது சிங்கப்பூரின் மேற்குப் பகுதியில் அமைந்துள்ள பகுதி. புக்கிட் பாத்தோக் சாலை, பழைய ஜுரோங் சாலை, புக்கிட் திமா சாலை ஆகியவற்றால் சூழப்பட்டுள்ளது.

பிரிவுகள்
---------

இது எட்டு பிரிவுகளைக் கொண்டது.

* புக்கிட் கோம்பாக்
* ஹில்வியூ
* பிரிக்வொர்க்ஸ்
* குய்லின்
* புக்கிட் பாத்தோக் மேற்கு
* புக்கிட் பாத்தோக் மையப்பகுதி
* புக்கிட் பாத்தோக் கிழக்கு
* புக்கிட் பாத்தோக் தெற்கு

பெயர்க் காரணம்
--------------

Top மேற்குப் பகுதியின் தோற்றம்
புக்கிட் என்ற மலாய மொழிச் சொல்லுக்கு மலை என்று பொருள். பாத்தோக் என்ற சொல்லுக்கு பல பொருட்கள் உள்ளன. இங்கு தென்னை மரங்கள் அதிகம் இருந்ததாகவும், அதனால் தென்னையைக் குறிக்கும் ஜாவனீய சொல்லான பாத்தோக் என்ற பெயர் இடப்பட்டதாகவும் கூறுவர். இங்கு கிரானைட் அதிகம் இருந்ததாகவும், அதைக் குறிக்கும் பத்து என்ற மலாயச் சொல்லே மருவி, பத்தோக் என்றானது என சீனர்கள் நம்புகின்றனர்.

அரசியல்
-------

புக்கிட் பாத்தோக்கின் பெரும்பகுதி ஜூரோங் குழுத் தொகுதிக்கு உட்பட்டது. புக்கிட் பாத்தோக்கின் வடக்கு, மத்தியப் பகுதிகள் சுவா சு கங் குழுத் தொகுதிக்கு உட்பட்டது. இங்கிருந்து நான்கு நாடாளுமன்ற உறுப்பினர்கள் தேர்ந்தெடுக்கப்படுகின்றனர்.

ஊடகம்
-----

மீடியாகார்ப் நிறுவனத்தின் தொலைக்காட்சி சேவைகள் இங்கிருந்தே ஒளிபரப்பப்படுகின்றன. சேனல் 5, வசந்தம், ஓக்டோ உள்ளிட்டவை குறிப்பிடத்தக்கன.

இணைப்புகள்
----------

* நகர இணையதளம் பரணிடப்பட்டது 2020-09-21 at the வந்தவழி இயந்திரம்
* புக்கிட் பாத்தோக் ஓட்டுனர் மையம் பரணிடப்பட்டது 2005-06-16 at the வந்தவழி இயந்திரம்
* புக்கிட் பாத்தோக் படங்கள்
**புக்கத்துறை கிராமம் புண்டரீக வரதராஜபெருமாள் கோயில்** தமிழ்நாட்டில் காஞ்சிபுரம் மாவட்டம், புக்கத்துறை கிராமம் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் புண்டரீக வரதராஜபெருமாள், பெருந்தேவி தாயார் சன்னதிகளும், ஆண்டாள், கருடாழ்வார் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

பூசைகள்
-------

இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது. சித்திரை மாதம் கருட சேவை முக்கிய திருவிழாவாக நடைபெறுகிறது. புரட்டாசி மாதம் நவராத்திரி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
1824-ன் பேக்சான் பீரங்கி பீரங்கியில்  நிலையமர்த்தியுடன் ஒரு எறிகணை.
தெல்வீஞுன் துப்பாக்கியில், ஒரு ஈய குண்டின் பின்னால் உள்ள மரத்தால் ஆன நிலையமர்த்தி. 
ஒரு "நீள்கம்பி" கணையில் இருந்து விடுபடும் நிலையமர்த்திகள். 
**நிலையமர்த்தி** (ஆங்கிலம்: sabot , *சபோட்*) என்பது, சுடுகலன் அல்லது பீரங்கிகளில், (தோட்டா அல்லது அம்பு-வகை போன்ற) சிறிய-கேலிபர் எறியத்தை, குழலின் மையத்தில் நிலை-அமர்த்திச் சுடுவதற்கு பயன்படும், ஓர் கட்டமைப்புக் கருவி ஆகும். ஒரு ஆயுதத்தின் கேலிபரைவிட (அதாவது, குழலின் உள்விட்டத்தை விட) சிறிய விட்டம்முடைய தோட்டாவை, அதில் இட்டுச் சுடுவதற்கு நிலையமர்த்தி பயன்படும். எறியம் சன்னவாயை விட்டு வெளியேறியதும், அதிலிருந்து நிலையமர்த்தி தானாகவே விடுபட்டுவிடும்.

நிலையமர்த்தி வகைகள்: 1. சிமிழ் நிலையமர்த்தி   
2. விரியும் சிமிழ் நிலையமர்த்தி   
3. அடிவட்டு நிலையமர்த்தி   
4. வளைவிதழ் நிலையமர்த்தி   
5. வளைய நிலையமர்த்தி

மேலும் பார்க்க
--------------

* எறிகணை

மேற்கோள்கள்
-----------

1. ↑  "Sabot Design for a 105 mm APFSDS Kinetic Energy Projectile, June 1978, Drysdale, Kirkendall, Kokinakis, US Army Ballistics Research Laboratory" (PDF). 2017-02-25 அன்று மூலம் (PDF) பரணிடப்பட்டது. 2017-05-14 அன்று பார்க்கப்பட்டது.
**வளம்குன்றா வளர்ச்சிக்கான ஐக்கிய நாடுகள் மாநாடு 2012** (*United Nations Conference on Sustainable Development*) அல்லது பொதுவாக **ரியோ+20** (*Rio 2012*) என்பது 1992 ஆம் ஆண்டு பிரேசில் நாட்டின் தலைநகர் ரியோ டி ஜெனிரோவில் நடந்த பூமி உச்சி மாநாடு எனப் பொதுவாக அறியப்படும் *சுற்றுச்சூழல் மற்றும் அபிவிருத்திக்கான ஐக்கிய நாடுகள் மாநாட்டின்* தொடர்ச்சியாக அம்மாநாடு நடந்து சரியாக 20 ஆண்டுகள் கழித்து, 2012ஆம் ஆண்டில் நடைபெற்ற மாநாடாகும். இம்மாநாடு ஐக்கிய நாடுகளின் பொருளாதார மற்றும் சமூக விவகாரங்களுக்கான திணைக்களத்தினால் ஒழுங்கு செய்யப்பட்டது.

இம்மாநாட்டை 2012 ஆம் ஆண்டில் ரியோ டி ஜெனிரோவில் நடத்துவதென 2009 திசம்பர் 24 ஆம் நாள் ஐக்கிய நாடுகள் பொதுச் சபை தீர்மானித்தது. இத்தீர்மானத்தின் படி 2012 ரியோ பூமி மாநாடு சூன் 20 முதல் சூன் 22 வரை நடைபெற்றது.

இவற்றையும் பார்க்க
------------------

* பூமி உச்சி மாநாடு

மேற்கோள்கள்
-----------

1. ↑  A/RES/64/236: 64/236. Implementation of Agenda 21, the Programme for the
Further Implementation of Agenda 21 and the outcomes of the World Summit on Sustainable Development

வெளி இணைப்புகள்
---------------

* அதிகாரபூர்வ இணையதளம் பரணிடப்பட்டது 2011-04-20 at the வந்தவழி இயந்திரம்
	+ Videos, photos and informations about the Summit in Brazil பரணிடப்பட்டது 2012-06-01 at the வந்தவழி இயந்திரம்
	+ Rio+20 Portal. Building the Peoples Summit
* Rio + 20: An Endangered Species?, March/April 2012 journal Environment
**மீகோ** என்பது ஒரு திறமூல செல்பேசி இயங்குதளத் திட்டம். இது லினக்ஸை அடிப்படையாகக் கொண்டது.

நோக்கியா மற்றும் இன்டல் நிறுவனங்கள் பிப்ரவரி 2010இல் மொபைல் வேர்ட் காங்கிரஸ் என்னும் தொழில் நுட்ப மாநாட்டில் இத்திட்டதை அறிவித்தன.

இன்டல் நிறுவணத்தின் மொப்லின் இயங்குதளத் திட்டத்தையும், நோக்கியா நிறுவனத்தின் மேமோ திட்டத்தையும் ஒருங்கிணைத்து இந்த மீகோ திட்டம் உருவாக்கபட்டது. இத்திட்டத்தின் கோப்புகளனைத்தும் லினக்ஸ் அறக்கட்டளை (லினக்ஸ் ஃபவுண்டேசன்) வலைத்தளத்தில் பராமரிக்கப்படுகிறுது.

இத்திட்டம் உருவாக இன்னொரு காரணமாக, மைக்ரோசாஃப்ட் நிறுவனம் தனது விண்டோஸ் 7 இயங்குதளத்தில், இன்டல் நிறுவணத்தின் **ஆட்டம் புரோசசர்களுக்கு** போதிய ஆதரவு வழங்காதது என்று இன்டல் தரப்பிலிருந்து சொல்லப்படுகிறது.

மேற்கோள்கள்
-----------

1. ↑  Grabham, Dan (2010-02-15). "Intel and Nokia merge Moblin and Maemo to form MeeGo". techradar.com. 15 February 2010 அன்று பார்க்கப்பட்டது.
2. ↑   பரணிடப்பட்டது 2012-04-10 at the வந்தவழி இயந்திரம், மீகோ வலைத்தளத்திலுள்ள தகவல் பக்கம். 29 மே 2010 அன்று அணுகப்பட்டது
3. ↑  "Intel: MeeGo exists because Microsoft let us down". TechRadar. 20 April 2010. Italic or bold markup not allowed in: `|publisher=` (உதவி)

வெளி இணைப்புகள்
---------------

* மீகோ வலைத்தளம்
* மீகோ பற்றிய கேள்வி பதில்கள்பரணிடப்பட்டது 2012-04-10 at the வந்தவழி இயந்திரம்
**மிஹிர் கோஸ்வாமி** (*Mihir Goswami*) மேற்கு வங்க மாநிலத்தைச் சேர்ந்த ஒரு இந்திய அரசியல்வாதி ஆவார். அவர் மேற்கு வங்க சட்டமன்றத்தில் 1996–2001 மற்றும் 2016–2021 ஆகிய காலங்களில் சட்டமன்ற உறுப்பினராகப் பணியாற்றினார்.

 தொகுதி
-------

அவர் கூச் பெகர் தக்சின் சட்டமன்றத் தொகுதியை பிரதிநிதித்துவப்படுத்துகிறார்.

அரசியல் கட்சி
-------------

இவர் பிளவுபடாத காங்கிரஸ் கட்சியில் மாவட்ட இளைஞர் காங்கிரஸ் தலைவராக இருந்தார். அதே நேரத்தில் மம்தா பானர்ஜி மாநில இளைஞர் காங்கிரஸ் தலைவராக இருந்தார். 1996 ஆம் ஆண்டு கூச் பெகர் தக்சின் சட்டமன்றத் தொகுதியில் இந்திய தேசிய காங்கிரசு சார்பில் போட்டியிட்டு சட்டமன்ற உறுப்பினரானார். 1998 ஆம் ஆண்டு அகில இந்திய திரிணாமுல் காங்கிரசு கட்சியில் சேர்ந்து 2020 ஆம் ஆண்டு வரை இருந்தார். அதன் பின்னர் பாரதிய ஜனதா கட்சிக்கு மாறினார்.

வெளி இணைப்புகள்
---------------

West Bengal Legislative Assembly

மேற்கோள்கள்
-----------

1. ↑  "West Bengal 2016 MIHIR GOSWAMI (Winner) COOCHBEHAR DAKSHIN (COOCHBEHAR)". *myneta.info*. 1 June 2016 அன்று பார்க்கப்பட்டது.
2. ↑  "Mihir Goswami of AITC WINS the Cooch behar dakshin constituency West Bengal Assembly Election 2016". *newsreporter.in*. 11 ஜூன் 2016 அன்று மூலம் பரணிடப்பட்டது. 1 June 2016 அன்று பார்க்கப்பட்டது.
3. ↑  "MIHIR GOSWAMI COOCH BEHAR DAKSHIN". *ndtv.com*. 1 June 2016 அன்று பார்க்கப்பட்டது.
4. ↑  "Trinamool MLA Mihir Goswami resigns from party, joins BJP". *The Hindu*. 27 November 2020. .
5. ↑  "Winner and Runner up Candidate in Cooch-behar-dakshin assembly constituency". *elections.in*. 1 June 2016 அன்று பார்க்கப்பட்டது.
| **மீ உயர் அதிர்வெண்** (UHF) |
| --- |
| அதிர்வெண் (சுற்றுகள்/செக்): 300 MHz இலிருந்து 3000 MHz வரை
அலைநீளம்: 1 மீட்டர் இல் இருந்து 10 செ.மீ வரை |

**மீ உயர் அதிர்வெண் அலைகள்**  (*Ultra-high frequency*, **UHF**) என்பது பன்னாட்டுத் தொலைதொடர்பு ஒன்றியத்தால் வரையறுக்கப்பட்ட வானலை அதிர்வெண் கற்றைகளில் 300 மெகா ஏர்ட்சு முதல் 3 கிகா ஏர்ட்சு (3000 மெகா ஏர்ட்சு) வரையுள்ள அதிர்வெண் கற்றையைக் குறிப்பதாகும். இவற்றின் அலை நீளம் ஒன்று முதல் பத்து டெசிமீட்டர் வரை (10 செமீ முதல் ஒரு மீட்டர்) இருப்பதால் இந்த அலைக்கற்றை **டெசிமீட்டர் கற்றை** அல்லது **டெசிமீட்டர் அலை** எனவும் குறிப்பிடப்படுகின்றன. இதற்கு மேல் அதிர்வெண் உள்ள அலைகள் மைக்ரோவேவ் அலைக்கற்றையில் அமைகின்றன. மீ உயர் அதிர்வெண் அலைகள் காட்சிக் கோட்டில் பயணிக்கின்றன; குறுக்கிலுள்ள மலைகள், பெரிய கட்டிடங்கள் ஆகியவற்றால் தடுக்கப்படுகின்றன. இருப்பினும் கட்டிடங்களின் சுவர்களை கடந்து உட்புறத்திலும் பெறக்கூடியவையாக உள்ளன. இந்த அலைக்கற்றை தொலைக்காட்சி பரப்புகை, கொடியிலாத் தொலைபேசிகள், வாக்கி-டாக்கிகள், செய்மதித் தொலைதொடர்பு மற்றும் பல்வேறு செயல்பாடுகளில் பயன்படுத்தப்படுகின்றன.

வெளி இணைப்புகள்
---------------

* U.S. cable television channel frequencies
* TVTower.com – Commercial Television Frequencies
* Tomislav Stimac, "*Definition of frequency bands (VLF, ELF... etc.)*". IK1QFK Home Page (vlf.it).
**ந. நன்மாறன்** (*N. Nanmaran*, மே, 13, 1947 - அக்டோபர் 28, 2021) இந்தியாவின் தமிழ்நாடு மாநிலத்தில் மார்க்சிஸ்ட் கம்யூனிஸ்ட் கட்சியைச் சேர்ந்தவர் ஆவார். மேடைக் கலைவாணர் என்றழைக்கப்பட்டவர், தனது நகைச்சுவைப் பேச்சால் மார்க்சியக் கருத்துகளைப் பரப்பியவர். இவர் தமிழ்நாடு சட்டமன்ற உறுப்பினராக இருந்தார். 2001 ஆம் ஆண்டில் தமிழ்நாடு சட்டமன்றத்திற்கு மதுரை கிழக்கு சட்டமன்றத் தொகுதியிலிருந்து தேர்ந்தெடுக்கப்பட்டார். இவர் 2006 ஆம் ஆண்டிலும் இதே தொகுதியிலிருந்து சட்டமன்றத்திற்குத் தேர்ந்தெடுக்கப்பட்டார்.

வாழ்கை குறிப்பு
---------------

நன்மாறன் தமிழ்நாட்டின், மதுரையில் 1947 மே 13 அன்று பிறந்தார். இவரது பெற்றோர் வே நடராசன், குஞ்சரத்தம்மாள் இணையராவர். மதுரை அழகரடியில் உள்ள ஆறுமுகம் பிள்ளை பள்ளியில் பள்ளிப்படிப்பையும், வெள்ளைச்சாமி நாடார் கல்லூரியில் உயர் கல்வியையும் பயின்றார். மதுரை காமராசர் பல்கலைக்கழகத்தில் தொலைநிலை கல்வியில் தமிழில் முதுகலை படித்தார். இவரது தந்தை பஞ்சாலைத் தொழிலாளியாகவும், இந்திய மார்க்சிஸ்ட் கம்யூனிஸ்ட் கட்சியின் உறுப்பினராகவும் இருந்தார். இவரும் தன் தந்தையின் வழியைப் பின்பற்றி பொதுவுடமை இயக்கத்தில் இணைந்தார். தனியார் பேருந்தில் நடத்துநராக பணியாற்றிய நன்மாறன் ஒரு கட்டத்தில் அந்த வேலையைவிட்டு விலகி கட்சியின் முழுநேர ஊழியராக பணியாற்றத் தொடங்கினார். 1971 முதல் கட்சி கூட்டங்களில் பேசத் தொடங்கினார். மேடைகளில் எளிமையாகவும், நகைச்சுவையாகவும் பேச வல்லவராக இருந்தார். இதனால் இவரை மேடைக் கலைவாணர் என்று அழைக்கப்பட்டார். பல பட்டிமன்றங்களை நடத்தியுள்ளார். 

தமிழ்நாட்டில் இந்திய ஜனநாயக வாலிபர் சங்கம் தோற்றுவிக்கப்படபோது அதன் முதல் மாநிலத் தலைவராக தேர்ந்தெடுக்கப்பட்டார். மேலும் தமிழக மக்கள் ஒற்றுமை மேடை, தமிழ்நாடு நிறுபான்மை மக்கள் நலக்குழு ஆகிய அமைப்புகளின் தலைவராகவும் இருந்துள்ளார். மேலும் இவர் தமிழ்நாடு முற்போக்கு எழுத்தாளர்கள் கலைஞர்கள் சங்கத்தின் மாநில துணைத்தலைவராக நீண்டகாலம் பணியாற்றியுள்ளார். மார்சிய பொதுவுடமைக் கட்சியின் மாநிலக் குழு உறுப்பினர், கட்சியின் மதுரை மாநகர் மாவட்ட செயற்குழு உறுப்பினர், மாவட்டக் குழு உறுப்பினர் போன்ற பதவிகளை வகித்துள்ளார். 2001, 2006 என இரண்டு முறை மதுரை கிழக்குத் தொகுதி சட்டமன்ற உறுப்பினராக தேர்ந்தெடுக்கப்பட்டார்.

எழுத்துப் பணிகள்
----------------

சின்ன பாப்பாவுக்கு செல்லப் பாட்டு என்ற சிறுவர்களுக்கான பாடல் நூலையும், காரல் மார்க்ஸ், பிரடெரிக் ஏங்கெல்ஸ், லெனின், ஸ்டாலின் ஆகியோரின் வாழ்கை வரலாற்றையும் எழுதியுள்ளார்.

மறைவு
-----

மாரடைப்பு காரணமாக மதுரை அரசு இராசாசி மருத்துவமனையில் அனுமதிக்கப்பட்டு சிகிச்சைபெற்றுவந்த இவர், சிகிச்சை பலனின்றி, அக்டோபர் 28, 2021 அன்று காலமானார்.

மேற்கோள்கள்
-----------

1. ↑  "மார்க்சிஸ்ட் கம்யூனிஸ்ட் கட்சியின் மூத்த தலைவர்... `மேடைக் கலைவாணர்’ நன்மாறன் காலமானார்!". விகடன்.. பார்த்த நாள்: 28 October 2021.
2. ↑  "2001 Tamil Nadu Election Results, Election Commission of India" (PDF). 2010-10-06 அன்று மூலம் (PDF) பரணிடப்பட்டது. 2017-06-24 அன்று பார்க்கப்பட்டது.
3. ↑  நன்மாறன்: 'எளிமை எம்எல்ஏ' காலமானார் - இறுதிவரை வாடகை வீட்டில் வாழ்ந்தவர்
4. ↑  "எளிமையின் சின்னமாக வாழ்ந்த - மார்க்சிஸ்ட் முன்னாள் எம்எல்ஏ நன்மாறன் காலமானார் :". *Hindu Tamil Thisai*. 2021-10-29 அன்று பார்க்கப்பட்டது.
5. ↑   *முன்னாள் எம்எல்ஏ நன்மாறன் மாரடைப்பு காரணமாக காலமானார்*. நியூஸ் 18 தமிழ். 29 அக்டோபர் 2021. .
**நடேசகணபதிகள் இராமசாமி அய்யர்** *(Natesaganabadigal Ramaswami Ayyar)* இந்தியாவின் தமிழ்நாடு மாநிலத்தில் உள்ள திருச்சிராப்பள்ளியைச் சேர்ந்த ஒரு கல்வியாளர், சமூக சீர்திருத்தவாதி மற்றும் வழக்கறிஞர் ஆவார். 1896 முதல்1976 வரையிலான காலத்தில் இவர் வாழ்ந்தார். கட்டுப்பாடான ஓர் இந்துக் குடும்பத்தில் 1896 ஆம் ஆண்டு பிறந்த இவர், ஒரு குற்றவியல் வழக்கறிஞராகத் தனது வாழ்க்கையைத் தொடங்கினார், ஆனால் 1930 களில் தன்னுடைய வழக்கறிஞர் தொழிலை நிறுத்திவிட்டு சாவித்ரி வித்தியாலயம் என்ற பெண்கள் பள்ளியை 1938 ஆம் ஆண்டு திருச்சிராப்பள்ளியில் தொடங்கினார். அக்காலத்தில் சமூகத்தில் பெண்கள் கல்வி மிகவும் பின்தங்கிய நிலையில் இருந்தது. படிப்படியாக வளர்ந்த இப்பள்ளி பின்னாளில் ஒரு கல்விக் குழுமமாக விரிவடைந்தது. சாவித்திரி வித்யாலயா இந்து பெண்கள் மேல்நிலைப்பள்ளி, சீத்தாலட்சுமி ராமசாமி கல்லூரி, காமகோடி வித்யாலயா மற்றும் பெண்களுக்கான பத்மபூசன் ந.ராமசாமி அய்யர் நினைவு பல்தொழில்நுட்பப் பயிலகம் உட்பட 10000 மாணவர்களைக் கொண்ட கல்விக்குழுமமாக இப்பள்ளி வளர்ச்சியடைந்துள்ளது. இவ்வனைத்து கல்வி நிறுவனங்களும் ந.ராமசாமி அய்யர் கல்வி வளாகம் என்ற 30 ஏக்கர் பரப்பளவிலுள்ள தொகுப்புக் கட்டிடத்திற்குள் இடம்பெற்றுள்ளன. தொடக்கக் கல்வி முதல் முதுகலை பாடப்பிரிவுகள் மற்றும் தொழில்சார் பாடங்கள் வரையிலும் இங்கு கல்வி கற்பிக்கப்படுகிறது. கல்விக்கு இவர் ஆற்றியுள்ள அரும் பணியைப் பாராட்டி, இந்திய அரசாங்கம் 1971 ஆம் ஆண்டு நாட்டின் மூன்றாவது மிக உயரிய விருதான பத்ம பூசண் விருதை இவருக்கு வழங்கி சிறப்பித்தது. 1976 ஆம் ஆண்டு 80 ஆவது வயதில் இவர் காலமானார். ராமசாமி அய்யரின் இளைய புதல்வர் பஞ்சாபகேசன் தன்னுடைய தந்தையின் முயற்சிகளை தனதாக்கிக் கொண்டு தற்பொழுது இக்கல்விக் குழுமத்தின் தலைவராக செயல்பட்டு வருகிறார்.

மேற்கோள்கள்
-----------

1. 1 2  "Eight Decades of Empowering Women". Savitri Vidyasala Hindu Girls Higher Secondary School. 2016. March 30, 2016 அன்று பார்க்கப்பட்டது.
2. ↑  "Seethalakshmi Ramaswami College Details". Global Shiksha. 2016. ஏப்ரல் 10, 2016 அன்று மூலம் பரணிடப்பட்டது. March 30, 2016 அன்று பார்க்கப்பட்டது.
3. ↑  "Secretary". S R College. 2016. ஏப்ரல் 6, 2016 அன்று மூலம் பரணிடப்பட்டது. March 30, 2016 அன்று பார்க்கப்பட்டது.
4. 1 2  "Lessons from father and son". The Hindu. 8 January 2016. March 30, 2016 அன்று பார்க்கப்பட்டது.
5. ↑  "Padma Awards" (PDF). Ministry of Home Affairs, Government of India. 2016. நவம்பர் 15, 2014 அன்று மூலம் (PDF) பரணிடப்பட்டது. January 3, 2016 அன்று பார்க்கப்பட்டது.
ஒரு **நோய் தொகுதி** (*Disease cluster*) என்பது ஒரு குறிப்பிட்ட புவியியல் இருப்பிடம் அல்லது காலத்திற்குள் ஒப்பீட்டளவில் அசாதாரணமான மருத்துவ நிலை அல்லது நிகழ்வின் வழக்கத்திற்கு மாறாகப் பெரிய திரட்டல் ஆகும். ஒரு நோய்த் தொகுதியினை அங்கீகரிப்பது நோய் வாய்ப்பின் மூலம் எதிர்பார்க்கப்படுவதை விட அதிகமாக நோய்த்தொற்று இருப்பதைப் பொறுத்தது அமைகிறது. சந்தேகத்திற்கிடமான நோய்த் தொகுதியினை அடையாளம் காண்பது ஆரம்பத்தில் நிகழ்வுச் சான்றுகளைப் பொறுத்தது. நோய்பரவலியல் நிபுணர்கள் மற்றும் உயிரி புள்ளியியலாளர்கள் சந்தேகிக்கப்படும் நோய்த் தொகுதி பகுதியில் நோயின் உண்மையான அதிகரிப்புக்கு உள்ளதா என்பதை மதிப்பீடு செய்ய வேண்டும். பொதுவாக, நோய்த் தொகுதிகள் அங்கீகரிக்கப்படும்போது, அப்பகுதியில் உள்ள பொதுச் சுகாதாரத் துறைகளுக்குத் தகவல் தெரிவிக்கப்படவேண்டும். நோய்த் தொகுதியின் அளவு மற்றும் முக்கியத்துவம் வாய்ந்தவை என்றால், நோய்த்தாக்கம் குறித்து மறு மதிப்பீடு செய்யவேண்டும்.

இலண்டனின் சோகோவில் 1854ல் காலரா நோய்த்தாக்கம் குறித்து ஜான் இசுனோவின் முன்னோடி விசாரணை இத்தகைய நோய்த் தொகுதி ஆய்வுக்கு ஒரு சிறந்த எடுத்துக்காட்டு.

மேற்கோள்கள்
-----------

1. ↑  "Guidelines for Investigating Clusters of Health Events". *www.cdc.gov*. 21 March 2021 அன்று மூலம் பரணிடப்பட்டது. 21 March 2021 அன்று பார்க்கப்பட்டது.

வெளி இணைப்புகள்
---------------

* நோய் கிளஸ்டர்கள்: ஒரு கண்ணோட்டம் , நச்சு பொருட்கள் மற்றும் நோய் பதிவகத்திற்கான ஏஜென்சி நடத்திய பாடநெறிக்கான அறிமுகம்
Hubble image of the elliptical galaxy PGC 6240.[1] 
**முதன்மை விண்மீன் பேரடைகள் பெயர்ப்பட்டியல்** *( Catalogue of Principal Galaxies (PGC))* என்பது 1989 ஆம் ஆண்டில் வெளியிடப்பட்ட வானியல் பெயர்ப்பட்டியல் ஆகும். இதில் B1950 மற்றும் J2000 பூமத்தியரேகை வாள்கூறுகள் மற்றும் 73,197 விண்மீன் பேரடைகளுக்கு குறுக்கு அடையாளங்களையும் பட்டியலிட்டுள்ளது. குறுக்கு அடையாளம் பட்டியலிடப்பட்டவற்றில் 40,932 (56%) வாள்கூறுகள் 10″ க்கும் குறைவான நியமச்சாய்வுகளைக் கொண்டுள்ளன. 38 வகையான மிகப்பொது ஆதாரங்களில் இருந்து ஒட்டு மொத்தமாக 1,31,601 பெயர்கள் இப்பட்டியலில் பட்டியலிடப்பட்டுள்ளன. ஒவ்வொரு வானுறுப்புக்கும் கிடைத்துள்ள கூட்டுச்சராசரி தரவுகள் இங்கு கொடுக்கப்பட்டுள்ளன:[2]

49.102 புறவமைப்பு விவரிப்புகள்

52,954 பேரச்சு மற்றும் சிற்றச்சுத் தோற்றங்கள்

67,116 தோற்றப் பொலிவுகள்

20,046 ஆரத்திசை வேகங்கள்

24,361 இருப்பிடக் கோணங்கள்

மேற்கோள்கள்
-----------

1. ↑  "Soft shells and strange star clusters". *ESA/Hubble Press Release*.. பார்த்த நாள்: 12 October 2013.
2. ↑  Paturel, G.; Fouque, P.; Bottinelli, L.; Gouguenheim, L.; Fouque; Bottinelli; Gouguenheim (November 1989). "An extragalactic database. I - The Catalogue of Principal Galaxies". *Astronomy and Astrophysics Supplement Series* **80** (3): 299–315. பன்னாட்டுத் தர தொடர் எண்:0365-0138. Bibcode: 1989A&AS...80..299P.
உலக மக்களும், உயிரினமும் இயங்குவதற்கு முதலாக உள்ள பொருள் முதற்பொருள். மக்கள் வாழும் நிலம் ஒருவகையான முதற்பொருள். நிலத்தின் இயக்கம் காலத்தைத் தோற்றுவிக்கிறது. எனவே காலம் ஒருவகை முதற்பொருள். காலத்தை ஆண்டு நோக்கில் பார்ப்பது பெரும்பொழுது. தமிழர் பார்வையில் இது ஆறு பருவம். காலத்தை நாள் நோக்கில் பார்ப்பது சிறுபொழுது. தமிழர் பார்வையில் பகலில் 3 சிறுபொழுது. இரவில் 3 சிறுபொழுது. ஆக 6 சிறுபொழுது.

தொல்காப்பியர் காலத்தைப் பொழுது என்கிறார். கால மாற்றத்தைப் பொழுதின் (சூரியனின்) இயக்கத்தை அடிப்படையாக வைத்துத்தானே அளவிடுகிறோம்.

திணையும் நிலனும்
----------------

| திணை | நிலன் |
| --- | --- |
| முல்லை | மாயோன் மேய காடுறை உலகம் (மேடுகாடு) |
| குறிஞ்சி | சேயோன் மேய மைவரை உலகம் (மலைப்பகுதி) |
| மருதம் | வேந்தன் மேய தீம்புனல் உலகம் (ஆறு பாயும் நன்செய் நிலம்) |
| நெய்தல் | வருணன் மேய பெருமணல் உலகம் (கடலோர நிலம்) |
| நடுவு நிலைத்திணை (பாலைத்திணை) | நிலப்பகுப்பு இல்லை |

திணைமயக்கம் நிகழும்போது நிலமயக்கம் இல்லை. கருப்பொருள் மயங்கும். உரிப்பொருள் மயங்காது.

திணையும் பொழுதும்
-----------------

* தொல்காப்பியர் நிரல்

| திணை | பெரும்பொழுது | சிறுபொழுது |
| --- | --- | --- |
| முல்லை | கார்க்காலம் | மாலை |
| குறிஞ்சி | கூதிர்காலம், முன்பனிக்காலம் | யாமம் |
| மருதம் | - | வைகறை, விடியல் |
| நெய்தல் | - | எற்பாடு |
| நடுவு நிலைத்திணை (பாலைத்திணை) | பின்பனிக்காலம், இளவேனிற்காலம், முதுவேனிற்காலம் | நண்பகல் |
ஒரு செங்கல் அடுக்குமாடி வீட்டுத்தொகுதி, லைம்ஹவுஸ், கிழக்கு இலண்டன், இங்கிலாந்து
நடுத்தர வகுப்பினரின் அடுக்குமாடி வீட்டுத் தொகுதி, மும்பாய், இந்தியா
**அடுக்குமாடி வீட்டுத்தொகுதி** என்பது பல இருப்பிட அலகுகளைக் கொண்ட மாடிக் கட்டிடங்கள் ஆகும். இவை இரண்டு மாடிக் கட்டிடங்கள் முதல் பல மாடிகளைக் கொண்ட உயர்ந்த கட்டிடங்கள் வரை இருக்கலாம். இவற்றில் உள்ள இருப்பிட அலகுகள் வாடகைக்கு விடப்படுகின்றன அல்லது தனித்தனியாக விற்கப்படுகின்றன. வாடகைக்கு விடப்படும் வீட்டுத் தொகுதிகள் ஒரு உரிமையாளரைக் கொண்டிருக்கும். தனித்தனியாக விற்கப்படும் வீட்டுத்தொகுதிகள் பல உரிமையாளர்களைக் கொண்டிருப்பதால் கூட்டாக நிர்வகிக்கப்படுகின்றது. இத்தகைய வீட்டுத்தொகுதிகள் கூட்டுரிமைச் சொத்துக்கள் (condominiums) ஆகும். வாடகை இல்லாவிடினும், கட்டிடத்தின் பொதுப் பகுதிகளைப் பேணுவதற்காக மாதத்துக்கு அல்லது ஆண்டொன்றுக்குக் குறிப்பிட்ட தொகையை ஒவ்வொரு உரிமையாளரும் செலுத்தவேண்டியிருக்கும்.

அடுக்குமாடி வீட்டுத்தொகுதிகள் பொதுவாக நகரப் பகுதிகளிலேயே காணப்படுகின்றன. கட்டிடங்களுக்குரிய நிலத்தின் விலை இப்பகுதிகளில் அதிகமாக இருப்பதால் இப் பகுதிகளில் நிலம் வாங்கி தனித்தனி வீடுகள் கட்டுவது பொருளாதார ரீதியில் உசிதமானது அல்ல. அடுக்குமாடி வீட்டுத் தொகுதிகளில், நிலத்தின் விலை பல வீட்டு அலகுகளிடையே பகிரப்படுகிறது.

மேற்கோள்கள்
-----------

1. ↑  "Apartment | Meaning of Apartment by Lexico". *Lexico Dictionaries | English* (ஆங்கிலம்). 22 October 2020 அன்று மூலம் பரணிடப்பட்டது. 2020-01-22 அன்று பார்க்கப்பட்டது.
2. ↑  "Long Leases (Scotland) Act 2012". *UK Legislation*. 2012. 9 March 2015 அன்று பார்க்கப்பட்டது.
3. ↑  "skyscraper". Encyclopædia Britannica, Inc. 19 September 2012 அன்று பார்க்கப்பட்டது.
**அடுத்தத் தலைமுறை பிணையம்** (*next-generation network*, **NGN**) எனப்படுவது தொலைத்தொடர்பின் பிணையத்தின் கருவிலும் பயனர் அணுக்கத்திற்கான பிணையத்திலும் பயன்படுத்தத் துவங்கியுள்ள முக்கிய வடிவமைப்பு மாற்றங்களாகும். என்ஜிஎன் என்ற ஆங்கிலச் சுருக்கத்தால் அறியப்படும் இந்தத் தொழில்நுட்பம் நடப்பில் உள்ள உள்ளூர் நிலைத்தத் தொலைபேசிகளையும் நகர்பேசிகளையும் ஒருங்கிணைத்து (நிலை-நகர்பேசிக் குவிகை கூட்டணி) பல்லூடக சேவைகளின் ஒருங்கிணைந்த மேலாண்மை மூலமாக வழங்கிட அமைக்கப்படும் ஒருங்கிணைந்த பிணையமாகும்.இதன்மூலம் பல்லூடக தரவுச் சேவைகளையும் பிற பயன்கூட்டு சேவைகளையும் கூட்ட இயலும். முதன்மை செயல்தளமாக இணைய நெறிமுறைத் தொழில்நுட்பம் அமைந்திருக்கும். குரல் (தொலைபேசி) இணைப்பகங்களுக்கு மென்னிணைப்பு மாற்றித் (softswitch) தொழில்நுட்பத்தை பயன்படுத்துகிறது. சிஸ்கோ சிஸ்டம்ஸ் போன்ற முதன்மையான இணைய நெறிமுறை நிறுவனங்கள் இதனை முன்னிலைப்படுத்தி வருகின்றன.

தொலைதொடர்புப் பிணையம் துவக்கத்தில் தொலைபேசி சேவை வழங்கிட, மனிதக்குரல்களின் குணங்களுக்கேற்ப, அலைமருவி மின்சமிக்ஞைகளை சீராக கொண்டுசென்றிடும் வண்ணம் வடிவமைக்கப்பட்டிருந்தது. பின்னர் எண்ணிம முறையில் இச்செய்திகளை அனுப்பிடும் வண்ணம் மாற்றங்கள் நிகழ்ந்தன. இந்த மாற்றங்களினால் குரல்சார் குறிப்பலைகள் மட்டுமன்றி தரவுகள், ஒளிதம் போன்ற பல்வகைப்பட்ட ஊடகக் குறிப்பலைகளும் அனுப்ப முடிந்தது.

இதற்கிடையே கணினிகளுக்கு இடையேயான தரவு சமிக்ஞைகள் இணைய நெறிமுறையில் பரிமாறப்பட்டன. இருப்பினும் இவற்றை வெகுதொலைவு செலுத்திட தொலைபேசிப் பிணையங்களில் இணைய நெறிமுறை சமிக்ஞைகளை பொதிந்து அனுப்ப வேண்டியிருந்தது. அடுத்தத் தலைமுறை பிணையத்தில் செலுத்து கூறுகளும் மாற்றிகளும் நேரடியாக இணைய நெறிமுறையில் இயங்குகின்றன. எனவே இவை சிலநேரங்களில் *எல்லாமே இணைய நெறிமுறை பிணையம்* என்றும் அழைக்கப்படுகின்றன. இதன்மூலம் தொலைபேசி இணைப்புக்கள் இணைக்கப்படும் இணைப்பகங்களின் வடிவமைப்பில் அடிப்படையான பெரும் மாற்றம் நிகழ்ந்துள்ளது.

எதிர்கால இணையம் என்பது வேறு கருதுகோளைக் கொண்டது; வருங்காலத்தில் இணையத் தொழில்நுட்பமே எவ்வாறு மாற உள்ளது என்பதை அது விவரிக்கிறது.

வெளி இணைப்புகள்
---------------

* ETSI TISPAN website
* ECMA TR/91 "Enterprise Communication in Next Generation Corporate Networks (NGCN) involving Public Next Generation Networks (NGN) (Ecma-International, திசம்பர் 2005)" (also ISO/IEC DTR 26905 and ETSI TR 102 478)
* ITU-T Focus Group on Next Generation Networks (FGNGN) பரணிடப்பட்டது 2006-04-29 at the வந்தவழி இயந்திரம்
* ITU-T NGN Management Focus Group
* NGN enabled label பரணிடப்பட்டது 2009-02-01 at the வந்தவழி இயந்திரம்
* NGN Forum பரணிடப்பட்டது 2008-05-16 at the வந்தவழி இயந்திரம்

மேற்கோள்கள்
-----------

1. ↑  tsbedh. "NGN Working definition". *www.itu.int*. 2005-09-11 அன்று மூலதளத்திலிருந்து பரணிடப்பட்டது எடுக்கப்பட்டது.
2. ↑  Next-generation networks: the MSAN strategy பரணிடப்பட்டது 2009-07-25 at the வந்தவழி இயந்திரம் Retrieved on 2009-08-28.
3. ↑  "Makedonski Telekom". 2017-01-06 அன்று மூலதளத்திலிருந்து பரணிடப்பட்டது எடுக்கப்பட்டது. 2017-01-06 அன்று பார்க்கப்பட்டது.
சைமண்டெக் நிறுவனத்தின் தயாரிப்பான **நோர்ட்டன் ஆண்டிவைரஸ்** அல்லது **நார்ட்டன் ஆண்டிவரைஸ்** என்றழைக்கப்படும் நச்சுநிரல் தடுப்பி உலகில் பெருமளவில் பாவிக்கப்படும் நச்சுநிரலெதிரி மென்பொருட்களில் ஒன்றாகும். நோர்ட்டான் ஆண்டிவைரஸ் தனியாகவும் நோர்ட்டன் இண்டநெட் செக்கியூரிட்டி மற்றும் நோர்ட்டன் சிஸ்டம் வேர்க்ஸ் (நார்ட்டன் சிஸ்டம் ஓர்க்ஸ்) உடன் சேர்த்தும் விநியோகிக்கப்படுகின்றது. இது தவிர பெரிய வலையமைப்புக்களை இலக்கு வைத்து தயாரிக்கப்பட்ட நோர்ட்டன் காப்ரேட் எடிசன் மென்பொருளும் அடங்கும். இந்தக் பெருநிறுவன மென்பொருள் வெளியீட்டைத் தனியாகவும் நிறுவிக்கொள்ளலாம். நோர்ட்டான் நச்சுநிரற் தடுப்பி மென்பொருட்களுள் இலவசமாகக் கிடைக்கும் நோர்ட்டன் செக்கியூரிட்டி ஸ்கான் தவிர எல்லாம் நிகழ்நிலையில் நச்சுநிரல்களைத் தடுக்கும் வசதி வாய்ந்ததாகும்.

வரலாறு
------

1990 இல் இருந்து 100 மில்லியனுக்கும் அதிகமானவர்கள் நோர்ட்டன் அன்ரிவைரஸ் மென்பொருட்களை அதிகாரப்பூர்வமாகப் பாவித்துள்ளனர். 1994 இல் மைக்ரோசாப்ட் டாஸ் இயங்குதளத்துடன் விநியோகிக்கப்பட்ட மைக்ரோசாப்ட் ஆண்டிவைரஸ் மென்பொருளை உருவாக்கிய சென்டரல் பாயிண்ட் சாப்ட்வேரை உள்வாங்கிக் கொண்டது.

நோர்ட்டன் ஆண்டிவைரஸ் 2008
-------------------------

குறிப்பு நோர்ட்டான் ஆண்டிவைரஸ் 2008 மற்றும் நோர்ட்டான் இண்டநெட் செக்கியூரிட்டி ஆகியவற்றில் வைரஸ் மேம்படுத்தல்கள் இதன் முன்னைய பதிப்புகளிலும் வேறானவை.

வைரஸ் வரைவிலக்கணம்
------------------

சைமண்டெக்கின் நிகழ்நிலை மேம்படுத்தல் (லைவ் அப்டேட்) ஊடாக சைமண்டெக் வைரஸ் வரைவிலக்கணங்கள் மேம்படுத்தப்படும். 2 அக்டோபர் 2007 வரை 73, 701 வைரஸ்கள் அறியப்படுகின்றது. இவ்வாறாக இணையமூடாக மேம்படுத்தல்களைப் பெறுவதற்கு உரிய அங்கத்துவம் இருத்தல் வேண்டும் பொதுவாக ஒருவருடத்திற்கும் கணினித் தயாரிப்பாளர்களூடாக விநியோகிக்கப்படும் பிரதி ஆனது 90 நாட்களிற்கும் வேலைசெய்யும். ஒரு பயனரின் அங்கத்துவம் முடிவடைந்ததும் அதிகாரப்பூர்வமாக வைரஸ் மேம்படுத்தலகளை மேற்கொள்ளவியலாது எனினும் கணினியின் நாளைப் பின்போடுவதன் மூலம் இணையத்தளத்தில் இருந்து பதிவிறக்கிய மேம்படுத்தல்கள் ஊடாக மேம்படுத்தல்களை மேற்கொள்ளலாம். எவ்வாறெனினும் அங்கத்துவம் முடிவடந்தாலும் நிரலில் உள்ள பிழைகளை சரிசெய்யும் பச்களை பெற்றுக்கொள்ளலாம். 

இதன் காப்பரேட் எடிசன் ஆனது வாங்கி வழங்கி (கிளையண்ட் - சேவர்) தத்துவத்தில் இயங்குகின்றது. இதில் எல்லாக் கணினிகளிலும் நிகழ்நிலை மேம்படுத்தல்கள் நிறுவப்பட்டிராதெனினும் அதனுடன் இணைக்கப்பட்ட வழங்கி (சேவர்) ஊடாக மேம்படுதிக் கொள்ளும். இவ்வாறான சேவர் மாத்திரமே சைமண்டெக்கின் இணையத்தளத்தூடாக மேம்படுத்தல்களை மேற்கொள்ளும். இதன் மூலமாக ஒரு வலையமைப்பில் நூற்றுக்கணக்கான கணினிகள் ஒரே மேம்படுத்தல்களை மேற்கொள்ளாமல் ஒரு மேம்படுத்தலை மேற்கொள்வதன் மூலம் இணைய இணைப்பை வினைத்திறனாகப் பயன்படுத்துவதோடு அந்த வழங்கியில் இருந்த ஒவ்வொரு கணினிக்கும் செல்லாமல் வரும் சிக்கல்களை கம்பியூட்டர் மனேஜ்மண்ட் கன்சோல் ஊடாகச் செய்யவியலும்.

போட்டி
------

நோர்ட்டன் ஆண்டிவைரஸ் கணினி வைரஸ்களை மாத்திரம் அன்றி கெட்டமென்பொருட்கல்ளான , ஒற்றுமென்பொருள் (ஸ்பைவேர்) மற்றும் விளம்பரமென்பொருள் (அட்வேர்) போன்றவற்றையும் நீக்கப் பாடுபடுகின்றது. இது இலவச மென்பொருட்களான ஒற்றுமென்பொருட்களைத் தானியங்கி முறையில் தேடி அழிக்கும் எனப் பொருள்படும் ஸ்பைபாட் சேச் ஆண்ட் டிஸ்றோய் போன்ற மென்பொருட்களுடன் போட்டியிடுகின்றது.

உசாத்துணைகள்
------------

1. ↑  நோர்ட்டான் ஆண்டிவைரஸை இணைப்பில்லா நிலை மேம்படுத்தற் பதிவிறக்கம் பரணிடப்பட்டது 2007-10-12 at the வந்தவழி இயந்திரம் அணுகப்பட்டது 11 அக்டோபர் 2007 (ஆங்கில மொழியில்) ]
**செஞ்சிறகுச் சிரிப்பான்**(*Red-winged laughingthrush*)(*துரோகலோப்டெரான் பார்மோசம்*) லியோத்ரிச்சிடே குடும்பத்தில் உள்ள ஒரு பறவை சிற்றினமாகும் .

இதன் இறகுகள் பெரும்பாலும் பழுப்பு நிறத்தில் இருக்கும். இறக்கைகள் மற்றும் வால்களில் சிவப்பு நிறத்தில் பெரிய பகுதிகள் இருக்கும். தலைப்பகுதி மற்றும் காது மறைப்புகள் இருண்ட கோடுகளுடன் சாம்பல் நிறமாகவும், தொண்டை கருமையாகவும் இருக்கும். அலகும் பாதங்களும் கருமை நிறத்தில் உள்ளன. இது உரத்த, விசில் ஓசையினைக் கொண்டுள்ளது. இதனுடைய 27 முதல் 28 சென்டிமீட்டர் நீளம் உடையது. சிவப்பு வால் சிவப்பு வால் சிறப்பானை ஒத்தது, ஆனால் பழுப்புத் தலையும், சாம்பல் நிற முதுகு மற்றும் மார்பகம் இதனை வேறுபடுத்துகின்றது.

இது தென்மேற்கு சீனாவில் (சிச்சுவான், யுன்னான் மற்றும் குவாங்சி மாகாணங்கள்) மற்றும் வடமேற்கு வியட்நாமில் காணப்படுகிறது. இது கடல் மட்டத்திலிருந்து 900 முதல் 3000 மீட்டர் வரையுள்ள காடு, இரண்டாம் நிலை வளர்ச்சி, புதர் மற்றும் மூங்கில் பகுதியில் வாழ்கிறது. இது ஒரு மழுப்பலான பறவையாகும். இது வனப்பகுதிக்கு அருகில் அடர்ந்த பகுதியில் இணையாகவோ அல்லது சிறு குழுக்களாகவோ பயணிக்கிறது. இதன் இனப்பெருக்க பழக்கம் பற்றி அதிகம் அறியப்படவில்லை. ஆனால் சீனாவில் சூன் மற்றும் சூலை மாதங்களில் இனப்பெருக்கம் நடைபெறுகிறது.

அறிமுகங்கள்
-----------

இந்த சிற்றினத்தின் பத்து பறவைகளை 1990-ல் மாண் தீவில் உள்ள குராக்ஸ் வனவிலங்கு பூங்காவில் அறிமுகப்படுத்தப்பட்டு கொல்லைப்படுத்தப்பட்டது. 1995ஆம் ஆண்டிலிருந்து காடுகளில் வாழும் பறவைகள் தப்பித்து அருகில் வாழத்தொடங்கியது குறித்த பதிவுகள் உள்ளன. 1996-ல் காடுகளில் இனப்பெருக்கம் உறுதி செய்யப்பட்டது. 1998 வாக்கில், கொல்லைப்படுத்தப்பட்ட பத்து பறவைகளும் இறந்துவிட்டன அல்லது தப்பிவிட்டன. காடுகளில் பறவைகள் பற்றிய பதிவுகள் கடைசியாக வெளியிடப்பட்டது சூலை 2005-ல் வெளியிடப்பட்டது. குறைந்த எண்ணிக்கையில் நீடித்த இப்பறவை தற்பொழுது அழிந்துவிட்டதாக நம்பப்படுகிறது (2017).

மேற்கோள்கள்
-----------

1. ↑  BirdLife International (2018). "*Trochalopteron formosum*". *IUCN Red List of Threatened Species* **2018**: e.T22715761A132108397. doi:10.2305/IUCN.UK.2018-2.RLTS.T22715761A132108397.en.. பார்த்த நாள்: 12 November 2021.
2. ↑  Sharpe, Chris (2007) (in English). *Manx Bird Atlas*. Liverpool University Press. பக். 352. பன்னாட்டுத் தரப்புத்தக எண்:978-1-84631-039-3.

* 
* Steve P. Dudley (2005) Changes to Category C of the British List, *Ibis* 147:803
* John MacKinnon & Karen Phillipps (2000) *A Field Guide to the Birds of China*, Oxford University Press, Oxford
* Malcolm Ogilvie (2003) Non-native birds breeding in the United Kingdom in 2001 *British Birds* 96:620-625
* Craig Robson (2002) *A Field Guide to the Birds of South-East Asia*. New Holland, London

வெளி இணைப்புகள்
---------------

* இணைய பறவை சேகரிப்பில் செஞ்சிறகு சிரிப்பான் வீடியோக்கள்

 கனடாவின் வான்கூவரில் உள்ள புளோடெல் காப்பகத்தில் செஞ்சிறகு சிரிப்பான்

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27075543
* விக்கியினங்கள்: Trochalopteron formosum
* ADW: Garrulax\_formosus
* Avibase: 2C87AFACCFC02D67
* BirdLife: 22715761
* BOLD: 745871
* ஈபேர்டு: rewlau1
* GBIF: 6101130
* iNaturalist: 339874
* ITIS: 916127
* IUCN: 22715761
* NBN: NHMSYS0021275366
* என்.சி.பி.ஐ: 2183843
* TSA: 18119
* Xeno-canto: Trochalopteron-formosum

 |
இரண்டு மீன்கள் பெரிய மீனின் மேல் படிந்துள்ள வெளிப்புற ஒட்டுண்ணிகளைச் சுத்தம் செய்யும் காட்சி
'*நோய்நீக்கி மீன்கள்* (*Cleaner fish*) இவை கடலுக்கு அடியில் வாழும் பெரிய மீன்களின் தோல் பகுதியில் ஒட்டுண்ணிகளை நீக்கி நல்வாழ்விற்கு உதவுகிறது. மேலும் பெரிய மீன்களின் வாய்பகுதியில் ஏற்பட்டுள்ள நோய்தொற்றுக்களை அதன் வாய் உள்ளேயே சென்று சுத்தப்படுத்துகிறது. இவற்றின் மூலம் சுற்றுச்சூழல் மண்டலம் பாதுகாக்கப்படுகிறது. சிறிய மீன்களை பெரிய மீன்கள் உணவாக உட்கொள்ளும் பழக்கம் இருந்தாலும் இந்த வகை மீன்கள் வாய்க்குள் சென்று சுத்தம் செய்யும் வரை பெரிய மீன்கள் தனது வாயை மூடாமல் திறந்து வைத்திருக்கும் குணம் கொண்டுள்ளது. இவற்றில் கெளிறு, பால் சொரை (Wrasse), சிசில்ட் (Cichlid) போன்ற மீன்கள் முக்கிய இடம் பிடிக்கின்றன.﻿

மேற்கோள்கள்
-----------

1. ↑  Curry, O. "Morality as natural history
[*தொடர்பிழந்த இணைப்பு*]." *University of London Ph.D. Thesis.* 2005. Accessed 2009-06-08.
2. ↑  Gingins, S (2013) "Power and temptation cause shifts between exploitation and cooperation in a cleaner wrasse mutualism", *Proceedings of the Royal Society B*, **280** (1761): 20130553. எஆசு:10.1098/rspb.2013.0553
3. ↑  ஆயிரம் 09: ஆழ்கடலில் ஓர் அதிசய டாக்டர்! தி இந்து தமிழ் 16 நவம்பர் 2016
**நிலைமின் எதிர்ப்புத் தரை** என்பது, நிலைமின்சாரத்தை உருவாக்குவதில் பங்களிப்புச் செய்யாததாகவும், அவ்வாறு உருவானாலும் அதனைப் நிலத்துக்குக் கடத்திவிடக்கூடிய வகையில் நிலத்துடன் இணைக்கப்படக் கூடியதாகவும் இருக்கும், ஒரு கட்டிடத் தரையைக் குறிக்கும். நிலைமின்னினால் பாதிக்கப்படக்கூடிய மின்னணுச் சாதனங்களைப் பயன்படுத்தும் இடங்களில் இத்தகைய தரைகள் அமைக்கப்படுகின்றன. தற்காலத் தொழில் நுட்பங்களில் தங்கியுள்ள தரவு மையங்கள், வங்கிகள், அறுவை மருத்துவக் கூடங்கள், வானூர்திக் கட்டுப்பாட்டு அறைகள் போன்ற இடங்களில் இத்தகைய தரைகள் முக்கியமானவை.

நிலைமின் உருவாதல்
-----------------

இரண்டு பொருட்கள் உராயும் போது நிலைமின் உருவாவதால், தரையின்மீது நடப்பது தரையில் நிலைமின் உருவாவதற்கான முக்கிய காரணம் ஆகும். இவ்வாறு உருவாகும் மின் வேறெங்கும் கடத்தப்படாவிட்டால் அத்தரயிலேயே சேமிக்கப்படும். இவ்வாறான தரைகள் அதன்மீது நடக்கும் மனிதர்களிலும் மின்னேற்றத்தை உருவாக்கும். இவர்கள் சாதனங்களைத் தொடும்போது விரைவாக மின்னிறக்கம் ஏற்படுகின்றது. இதனால் உணர்திறன் கூடிய மின்னணுச் சாதனங்கள் பாதிக்கப்படக்கூடிய வாய்ப்பு ஏற்படுகின்றது.

கட்டிடப்பொருட்கள்
-----------------

நிலைமின் எதிர்ப்புத் தன்மை கொண்டவையாக உற்பத்தி செய்யப்படும் தரைமுடிப்புக்களைப் பயன்படுத்துவதன் மூலம் நிலைமின் எதிர்ப்புத் தரைகள் உருவாக்கப்படுகின்றன. சில காலங்களுக்கு முன் இத்தைகைய தரை முடிப்புப் பொருட்கள் மிகவும் குறைவாகவே இருந்தன. கடத்துதிறன் கொண்ட வைனைல் விரிப்புக்கள் அல்லது வைனைல் தரை ஓடுகளே பரவலாகப் பயன்பட்டன. தற்காலத்தில் இத் தேவைக்குப் பயன்படுத்தக் கூடிய பல பொருட்கள் உருவாக்கப்பட்டு உள்ளன.
**அடுக்குத் துளையிடல்** (ஆங்கிலத்தில் counterbore, குறியீடு: ⌴) எனப்படுவது உருளைவடிவ, தட்டையான அடிப்பகுதியினைக் கொண்ட துளையினை ஏற்படுத்தும் தயாரிப்பு முறையாகும். ஏற்கனவேயுள்ள ஒரு துளையினை பெரிதாக்கும் வகையில் இந்தப் பொறிவினை முறை இருப்பதால், **அகண்ட துளையிடல்** எனவும் அழைக்கப்படும். இத்துளையினை ஏற்படுத்தப் பயன்படும் ஆயுதம் *counterbore tool* என்று ஆங்கிலத்தில் அழைக்கப்படும்.

ஒப்பீட்டு வரைபடத்தில், **E** எனக் குறிப்பிடப்பட்டிருப்பது **அடுக்குத் துளையிடல்** ஆகும்.
அடுக்குத் துளையினை ஏற்படுத்தப் பயன்படும் ஆயுதங்கள்.

அடுக்குத் துளைகளின் பயன்பாடு
----------------------------

உலோகத் தட்டு ஒன்றில் ஏற்படுத்தப்பட்டுள்ள அடுக்குத் துளை
தட்டையான அடிப்பகுதித் தலையினைக் கொண்டுள்ள திருகாணிகளை துளைகளில் பொருத்தும்போது, அவற்றின் தலை மேற்பரப்பு வெளியே துருத்திக் கொண்டிருக்காமல் இருக்கச் செய்வதற்கு.

மேற்கோள்கள்
-----------

1. ↑  Counter Bore/Sink

|  |  |
| --- | --- |
|  | இது இயந்திரப் பொறியியல் தொடர்பான குறுங்கட்டுரை; இக்கட்டுரையைத் தொகுத்து விரிவாக்குவதன் மூலம் நீங்களும் இதன் வளர்ச்சியில் பங்களிக்கலாம். |



| * பா
* உ
* தொ
பொறிவினை |
| --- |
| துளையிடல் | அடுக்குத் துளையிடல் •  கூம்புத் துளையிடல்
 |
**யோசையா வில்லர்டு கிப்சு** [*Josiah Willard Gibbs*, பி. 11 பிப்ரவரி 1839 - இ. 28 ஏப்ரல் 1903] ஒரு அமெரிக்க அறிவியலாளர் ஆவார். மேக்ஸ்வெல், போல்ட்ஸ்மான் ஆகியோருடன் இணைந்து இவர் உருவாக்கிய புள்ளியிய எந்திரவியல் என்ற துறை புறநிலை வேதியியலை ஒரு அறிவியலாக உருவாக்கிட உதவியது. திசையன் பகுப்பாய்வு என்ற ஒரு கணிதவியலையும் இவர் உருவாக்கினார். யேல் பல்கலைக்கழகத்தின் முதல் கணித இயற்பியல் பேராசிரியராகப் பணியேற்றார். கணித இயற்பியலில் ஆற்றிய பணிகளுக்காக 1901ஆம் ஆண்டு அவருக்கு கோப்ளி பதக்கம் அளிக்கப்பட்டது. மரபு வெப்பவியக்கவியலின் அடிப்படைகளை அமைத்தார்.

அறிவியல் வாழ்க்கையும் பங்களிப்புகளும்
-------------------------------------

1866ல் ஆராய்ச்சியை முடித்த கிப்சு, தன் அறிவியல் தேடலை ஐரோப்பாவில் தொடர்ந்தார். அங்கு கிர்க்காஃப்புடனும் எல்மோல்சுடனும் அவரது ஊடாடல் வெப்ப இயக்கவியலை நோக்கி அவரை செலுத்தியது. 1871ல் யேல் பல்கலைக்கழகத்தில் பேராசிரியராகப் பொறுப்பேற்ற கிப்சுக்கு, இறுதி நாட்களைத் தவிர அவரது பணிக்காக ஊதியம் வழங்கப்படவில்லை. தன் முதல் ஆய்வுக் கட்டுரையை 1873ல் வெளியிட்டார். மேலும், அழுத்தம், பருமன், வெப்பநிலை, ஆற்றல் மற்றும் சிதறம் ஆகிய அளவுகளை ஆயங்களாகக் கொண்ட இரு-பரிமாண வரைபடங்களைப் பயன்படுத்தி ஒரு பொருளின் வெப்பவியக்கவியல் நிலையைக் குறிப்பிடும் முறையை வகுத்தார்.

1876லிருந்து 1878 வரையிலான காலத்தில் வெளியிட்ட ஆய்வுக் கட்டுரைகளில் அவர் குறிப்பிட்டிருந்த மரபு வெப்பவியக்கவியலின் அடிப்படைகள் இன்றளவும் பயன்பாட்டில் உள்ளன. அதுவரையில் வாயுக்களுக்கு மட்டுமே பொருந்துவதாக இருந்த வெப்ப இயக்கவியல் கோட்பாடுகளை திரவங்களுக்கும் திண்மங்களுக்கும் பொருந்தும் வண்ணம் செய்தார்.

மேற்கோள்கள்
-----------

1. 1 2  ப. அருளி (2002). *அருங்கலைச்சொல் அகரமுதலி*. தமிழ்ப் பல்கலைக்கழகம்.
2. 1 2 3  "Sloane Physics Laboratory, Yale University". 01 சூன் 2021 அன்று பார்க்கப்பட்டது. Check date values in: `|access-date=` (உதவி)
3. ↑  "JOSIAH WILLARD GIBBS". 01 சூன் 2021 அன்று பார்க்கப்பட்டது. Check date values in: `|access-date=` (உதவி)
4. 1 2 3  ""RESONANCE". (July 2007). இந்தியன் அகாடமி ஆவ் சயன்சஸ்" (PDF). *www.ias.ac.in*. 01 சூன் 2021 அன்று பார்க்கப்பட்டது. Check date values in: `|access-date=` (உதவி)
கனடா யோர்க் பல்கலைக் கழகத்தில் ஆண்டுதோறும் கனடாவில் உள்ள பல்லின மக்கள் அவர்கள்தம் கலாச்சாரங்களைக் கௌரவிக்கும் வகையில் எடுக்கப்படும் விழாவே பல்கலாச்சார வாரம் ஆகும்.

யோர்க் பல்கலைக் கழக தமிழ் மாணவர் அமைப்பு
----------------------------------------

2008 ஆம் ஆண்டில் நடைபெற்ற இந்நிகழ்வில் 60 இனங்களைச் சேர்ந்த மாணவர் அமைப்புகளில் அங்கம் வகிக்கும் 10 ஆயிரத்திற்கும் மேற்பட்ட மாணவர்கள் கலந்து கொண்டனர். யோர்க் பல்கலைக் கழக தமிழ் மாணவர் அமைப்பினரும் கலந்து கொண்ட இந்நிகழ்வில் யோர்க் லேன் வளாகத்தில் அனைத்து நாடுகளின் கொடிகளுடன் தமிழீழத் தேசியக் கொடியான புலிக் கொடியும் பறக்க விடப்பட்டது குறிப்பிடத்தக்கது.

தமிழர்களின் கலாச்சாரம்
----------------------

தமிழர்களின் கலாச்சாரத்தினை எடுத்துக் காட்டும் விதமாக தமிழ்த் திருமணம் மேள தாளங்களுடன் நடித்துக் காட்டப்பட்டது. தமிழ் மக்களின் பாரம்பரிய உடையலங்காரக் காட்சிகளும் இடம்பெற்று இரண்டாவது நாளில் தமிழர்களின் உணவுகள் பார்வைக்கு வைக்கப்பெற்று பின்னர் பரிமாறவும் பட்டது. இவ்வுணவுப் பதார்த்தங்களை ரொறன்ரோ நகரைச் சேர்ந்த தமிழ் உணவகமான பாபு கேற்றரிங் நிறுவனத்தினர் பரிமாறியுள்ளது குறிப்பிடத்தக்கது.

சகல இனத்தவரும் பங்குபற்றிய கலாச்சாரக் கருத்தரங்கம்
--------------------------------------------------

இதனைத்தொடர்ந்து அடுத்த இரண்டு நாட்களும் சகல இனத்தவரும் பங்குபற்றிய கலாச்சாரக் கருத்தரங்கம் மற்றும் பட்டறை ஆகியன இடம்பெற்றன.

பரத நாட்டியம்
-------------

பட்டறையின் போது பரத நாட்டியம் மேடையேற்றப்பட்டதும் பார்வையாளர்களுக்கு கற்றும் கொடுக்கப்பட்டதும் குறிப்பிடத்தக்கது.

விருதுகளைப் பெற்றனர்
--------------------

இவ்விழாவில் யோர்க் பலகலைக் கழக தமிழ் மாணவர் அமைப்பினரும் பின்வரும் விருதுகளைப் பெற்றனர்:

* அதி சிறந்த ஊர்வலத்திற்கான முதற் பரிசு - இவ்விருதை இலங்கை மாணவர் அமைப்புடன் பகிர்ந்து கொண்டனர்.

* அதி சிறந்த உணவு வகைகளுக்கான முதற்பரிசு.

* அதி சிறந்த உடையலங்காரத்திற்கான இரண்டாம் பரிசு.

* அதி சிறந்த அமைப்பிற்கான - முதலாம் பரிசு.
□*M*1*M*2*M*3*M*4 ஒரு செவ்வகம்.
வடிவவியலில் **வட்ட நாற்கரங்களின் ஜப்பானியத் தேற்றப்படி** (*Japanese theorem for cyclic quadrilaterals*), ஒரு வட்ட நாற்கரத்தினுள் அமையும் முக்கோணங்களின் உள்வட்ட மையங்கள் ஒரு செவ்வகத்தை உருவாக்கும்.

ஏதாவதொரு வட்ட நாற்கரத்தை அதன் மூலைவிட்டங்களைக் கொண்டு முக்கோணங்களாகப் பிரித்தால் நான்கு முக்கோணங்கள் கிடைக்கும். அந்நான்கு முக்கோணங்களின் உள்வட்ட மையங்களும் ஒரு செவ்வகத்தை அமைக்கும்.

□*ABCD* ஒரு வட்ட நாற்கரம். *M*1, *M*2, *M*3, *M*4 நான்கும் முறையே △*ABD*, △*ABC*, △*BCD*, △*ACD* முக்கோணங்களின் உள்வட்ட மையங்களெனில், *M*1, *M*2, *M*3, *M*4 புள்ளிகளை இணைக்கக் கிடைக்கும் நாற்கரம் ஒரு செவ்வகமாகும்.

இதனையும் காண்க
--------------

* கார்னோ தேற்றம்

மேற்கோள்கள்
-----------

1. ↑  "A Set of Beautiful Japanese Geometry Theorems-Lemma 3, Page 14" (PDF). 2016-02-07 அன்று மூலம் (PDF) பரணிடப்பட்டது. 2016-03-23 அன்று பார்க்கப்பட்டது.

வெளியிணைப்புக்கள்
-----------------

* Mangho Ahuja, Wataru Uegaki, Kayo Matsushita: *In Search of the Japanese Theorem*
* Japanese Theorem at Cut-the-Knot
* Japanese theorem, interactive proof with animation
* Wataru Uegaki: "nihongo2 Japanese Theoremの起源と歴史}}" (On the Origin and History of the Japanese Theorem)
* வட்ட நாற்கரங்களின் ஜப்பானியத் தேற்றத்தின் படவிளக்கம்
* Japanese theorem for cyclic quadrilaterals – YouTube
கருத்தரங்கம் ஒன்று அல்லது அந் நிகழ்வின் ஒரு பகுதி **சற்றம் இல்ல விதி** (*Chatham House Rule*) முறையில் நடைபெறுகின்றது என்று அறிவிக்கப்படின், அக் கருத்தரங்கில் பங்குகொள்ளும் ஒருவர் மேற்படி கருத்தரங்கில் கருத்துரை வழங்கும் பேச்சாளரினதோ அல்லது அக் கருத்தரங்கில் பங்குகொள்ளும் ஏனையவர்களினதோ பெயர், அவர் சார்ந்த அமைப்பு போன்ற தனிநபர் தகவல்கள் எவற்றையும் குறிப்பிடாமல் அக் கருத்தரங்கில் தாம் பெறும் கருத்துரைகளைச் சுதந்திரமாகப் பயன் படுத்தலாம்.

கருத்தரங்கொன்றில் பரிமாறப்படும் கருத்துக்கள் பற்றிய செய்தி அறிவிப்பில் சற்றம் இல்ல விதிமுறை கடைப்பிடிக்கப்படுவது மிகச் சாதாரணமானது. கருத்தரங்கொன்றில் வெளிப்படுத்தப்படுகின்ற செய்திகள், கருத்துக்கள், குறிப்புக்கள் போன்றவை ஊடகங்கள் மூலம் பரம்பலடையும்போது புகழ்பெற்ற இவ் விதி இன்று உலகம் முழுவதும் கடைப்பிடிக்கப்படுகின்றது. ஒருவர் தனது கருத்தை வெளிப்படையாகப் பகிர்ந்து கொள்வதை சற்றம் இல்ல விதிமுறை நோக்கமாகக் கொண்டதுடன் அவ்வாறான கருத்துப் பரிமாற்றத்தினை துணிச்சலாக முன்வைப்பதையும் சற்றம் இல்ல விதிமுறை ஊக்குவிக்கின்றது. இவ் விதி சுதந்திரமான, பகிரங்கமான கருத்துப் பரிமாற்றத்திற்கும் பேச்சாளரின் அடையாளங் காட்டமைக்கும் வழிசமைக்கின்றது.

நன்மைகள்
--------

மனிதர்கள் தமது கருத்துக்களை வெளிப்படையாகக் கூறமுடிகிறது. தமது கருத்து வெளியுலகில் பகிரங்கமாகச் சொல்லப்படும் என்று பயங்கொண்டு அதைவிடச் சொல்லாதிருப்பதே மேல் என்று நினைப்பவர்கள் தாம் கருதுவதை வெளிப்படையாகப் பேசுவதற்கும் சற்றம் இல்ல விதிமுறை துணை செய்கின்றது. அன்றியும் அங்கீகாரத்திற்கோ அல்லது உறுதிப்படுத்தலுக்கோ அவசியமின்றி, பகிரப்பட்ட ஆலோசனைகள், கருத்துக்கள், பரிந்துரைகள் போன்றவை விரும்பியவர்களால் உடனடியாகவே எடுத்துக் கொள்ளப்படலாம்: மேலும் பரிசீலிக்கப்படலாம்.
சற்சொரூபவதி நாதன்
**சற்சொரூபவதி நாதன்** (மார்ச் 6, 1937 - மே 4, 2017) இலங்கையில் 40 ஆண்டு காலம் ஒலிபரப்புத்துறையில் அறிவிப்பாளராகவும், செய்தி வாசிப்பாளராகவும் விளங்கியவர்.

கல்வி
-----

ஆரம்பக் கல்வியை யாழ் இந்து மகளிர் கல்லூரியிலும், உயர் கல்வியை சென்னைப் பல்கலைக் கழகத்திலும் பெற்று அறிவியல் பட்டதாரியானார். பின்னர் பெளத்த மகளிர் கல்லூரியில் விஞ்ஞான ஆசிரியையாக பணியாற்றினார். கொழும்புப் பல்கலைக்கழகத்தில் ஒலிபரப்புத் துறையில் பகுதி நேர விரிவுரையாளராகவும் பணியாற்றியுள்ளார்.

ஒலிபரப்புத்துறை
---------------

1965ல் ஒலிபரப்புத்துறையில் இணைந்து கொண்டு அறிவிப்பாளரானார். 1979 இல் முதலாம் தர செய்தி அறிவிப்பாளரானார். பின்னர் ஆங்கில சேவையின் பதில் நிகழ்ச்சிக் கட்டுப்பாட்டாளராகவும், செய்தி ஆசிரியராகவும், கல்விச் சேவையில் முறைசாராக் கல்வி நிகழ்ச்சிப் பொறுப்பாளராகவும் பல பதவிகளில் பணியாற்றி ஓய்வு பெற்றார். நாடகத்துறை, பூவையர் பூங்கா, பாடசாலை மாணவர் கல்வி நிகழ்ச்சி என்பனவற்றோடு, 'கலைக்கோலம்" சஞ்சிகை நிகழ்ச்சியையும் தொகுத்து வழங்கினார். பல வானொலி நாடகங்களிலும் இவர் நடித்துள்ளார்.

விருதுகள்
---------

* ஜவகர்லால் நேரு விருது (1958)
* சிறந்த அறிவிப்பாளருக்கான ஜனாதிபதி விருது (1995)
* ஒலிபரப்பாளருக்கான 'உண்டா' விருது (1992)
* இந்து கலாசார அமைப்பின் தொடர்பியல் வித்தகர் விருது (1993)
* வானொலி பவள விருது
* வாழ்நாள் சாதனையாளர் விருது
* தமிழ் ஊடகவியலாளர் ஒன்றியத்தின் தேசிய விருது
* யாழ் இந்து மகளிர் கல்லூரி பழைய மாணவர் சங்கத்தின் சகலகலாவித்தகி விருது
* கொழும்பு தமிழ்ச் சங்கத்தின் சான்றோர் விருது (2012)

சமூகப் பணிகள்
-------------

கொழும்பு தமிழ்ச் சங்கத்தின் முதலாவது பெண் துணைத் தலைவராக இருந்தார்.

மறைவு
-----

சற்சொரூபவதி நாதன் மே 4, 2017 அன்று தனது 80 ஆவது அகவையில் காலமானார்.

மேற்கோள்கள்
-----------

1. ↑  "மூத்த அறிவிப்பாளர் சற்சொரூபவதி நாதன் காலமானார்". *tamil.adaderana.lk*. 4-05-2017 அன்று பார்க்கப்பட்டது. Check date values in: `|accessdate=` (உதவி)
2. 1 2 3 4 5   *இலங்கை ஒலிபரப்புக் கூட்டுத்தாபன பவளவிழா சிறப்பு மலர் 2000*. 2000. பக். pak. 32. .
**சர்வம் தாளமயம்** (sarvam thaalamayam) இந்தியத் திரைப்படமாகும். இதனை ராஜீவ் மேனன் இயக்கினார். இப்படம் 2019ஆம் ஆண்டு பிப்ரவரி 1ஆம் தேதியன்று வெளியானது. இப்படத்தில் இசையமைப்பாளரும் நடிகருமான ஜி. வி. பிரகாஷ் குமார் மற்றும் நடிகை அபர்னா பாலமுரளி ஆகியோர் முக்கிய கதாபாத்திரங்களில் நடித்துள்ளனர். இப்படத்தில் நெடுமுடி வேணு, வினீத், சாந்தா தனஞ்செயன் மற்றும் குமரவேல் ஆகியோர் துணை கதாபாத்திரங்களில் நடித்துள்ளனர். இசையமைப்பாளர் ஏ. ஆர். ரஹ்மான், ஒளிப்பதிவாளர் ரவி யாதவ் மற்றும் படத்தொகுப்பாளர் அந்தோனி ஆகியோர் இப்படத்தில் முக்கிய பங்களித்துள்ளனர்.

நடிகர்கள்
---------

* ஜி .வி. பிரகாஷ் குமார்
* அபர்னா பாலமுரளி
* நெடுமுடி வேணு
* வினீத்
* சாந்தா தனஞ்செயன்
* இளங்கோ குமரவேல்
* திவ்யதர்ஷினி
* ரவி பிரகாஷ்
* மாரிமுத்து
* பாலா சிங்

சிறப்புத் தோற்றமாக

* உன்னி கிருஷ்ணன்
* ஸ்ரீநிவாஸ்
* சிக்கில் குருசரண்
* கார்த்திக்
* பாம்பே ஜெயஸ்ரீ

தயாரிப்பு
---------

2000ஆம் ஆண்டில் வெளிவந்த கண்டுகொண்டேன் கண்டுகொண்டேன் திரைப்படத்தை தொடர்ந்து இயக்குனர் ராஜீவ் மேனனின் சர்வம் தாளமயம் மூன்றாவது திரைப்படமாகும். இப்படம் மார்ச் 2016ஆம் ஆண்டில் தயாரிப்பு தொடங்கியது. நடிகை சாய் பல்லவி முக்கிய பெண் கதாபாத்திரத்தில் நடிக்க இப்படக்குழு தேர்வு செய்தனர். சில காரணங்களினால் இப்படம் தற்காலிகமாக தயாரிப்பு நிறுத்திவைக்கப்பட்டது. நீண்ட இடைவேளைக்குப் பின்னர், நடிகை சாய் பல்லவிக்குப் பதிலாக மலையாள திரைப்பட நடிகை அபர்னா பாலமுரளியை தேர்வு செய்தனர். ரவி யாதவ் ஒளிப்பதிவாளராகவும் மற்றும் அந்தோனி படத்தொகுப்பாளராகவும் முடிவு செய்தனர்.

இசை
---

இப்படத்தில் ஆறு பாடல்கள் உள்ளன. இயக்குனர் ராஜீவ் மேனன் ஒரு பாடலை இசையமைத்துள்ளார். பாடலாசிரியர்கள் மதன் கார்க்கி, அருண்ராஜா காமராஜ் மற்றும் நா.முத்துகுமார் ஆகியோர் இப்படத்திற்கு பாடல்களை இயற்றியுள்ளனர். நவம்பர் 18ஆம் தேதியன்று ஏ.ஆர்.ரஹ்மான் தனது டிவிட்டர் பக்கத்தில் திரைப்பட பாடல்களை வெளியிடப்பட்டது. இப்பாடல்கள் தெலுங்கில் பாடலாசிரியர்கள் ராகெந்து மெளலி மற்றும் தியாகராஜா ஆகியோர் இயற்றியுள்ளனர்.

சான்றுகள்
---------

1. ↑  "BREAKING: AR RAHMAN TO COMPOSE FOR GV PRAKASH'S NEXT!".
2. ↑  "gv-prakash-to-play-a-drummer-in-rajiv-menon-s-film". 2016-08-21 அன்று மூலம் பரணிடப்பட்டது. 2019-02-07 அன்று பார்க்கப்பட்டது.
3. ↑  "NA MUTHUKUMAR'S FINAL SONG BEFORE HIS DEATH".

வெளியிணைப்புகள்
---------------

* Sarvam Thala Mayam on IMDB
கார்ட்லிசு தேதா நிழற்படம்
**கார்ட்லிசு தேதா** (Kartlis Deda) என்பது சியார்சிய மொழியில் ஒரு சியார்ச்சியனின் தாய் என்ற பொருள் தரும் ஒரு நினைவுச் சின்னம் ஆகும். இச்சின்னம் சியார்சியாவின் தலைநகரம் திபிலீசி நகரில் அமைந்துள்ளது.

1958 ஆம் ஆண்டில் திபிலீசி நகரம் 1500 ஆம் ஆண்டு நிறைவைக் கொண்டாடிய நேரத்தில் சோலொலாக்கி மலை உச்சியில் இந்த சிலை நிறுவப்பட்டது. பிரபல சியார்சிய சிற்பியான எல்குயா அமாசுகெலி சியார்சிய தேசிய ஆடை உடுத்திய ஒரு பெண்ணின் இருபது மீட்டர் உயர அலுமினிய உருவத்தை வடிவமைத்தார்.

இச்சிலை சியார்சிய தேசிய பண்பாட்டை அடையாளப்படுத்துகிறது. நண்பர்களாக வருபவர்களை வாழ்த்த இடது கையில் மதுக் கோப்பையும், பகைவர்களாக வருபவர்களுக்கு வலது கையில் நீண்ட வாளும் பெண்சிலையிடம் கொடுக்கப்படிருக்கிறது.

மேற்கோள்கள்
-----------

1. ↑  It has been argued that the original name was **Kartvlis Deda**, meaning *"Mother of a Georgian"*, but this rendition never entered mainstream use. See: Georgian Soviet Encyclopedia, Volume 1, p. 350, Tbilisi, 1975
2. ↑  David J Constable, « Kartlis Deda: The Importance of Georgia's Most Famous Woman », huffingtonpost.co.uk, 21/08/2012